# data[].attributes.headline
«Αν ήμουν ο Ποσειδώνας για μια ημέρα…»

# data[].attributes.subject
«Αν ήμουν ο Ποσειδώνας για μια ημέρα…»

# data[].attributes.body
Στο πλαίσιο των περιβαλλοντικών δράσεων το Νηπιαγωγείο μας πήρε μέρος στον Πανελλήνιο Διαγωνισμό Ζωγραφικής με θέμα: «Αν ήμουν ο Ποσειδώνας για μια ημέρα;» της Ελληνικής Ένωσης Προστασίας Θαλάσσιου Περιβάλλοντος – HELMEPA.

Με αφορμή το θέμα, μιλήσαμε με τα παιδιά για τη ρύπανση της θάλασσας, τα θαλάσσια ζώα που κινδυνεύουν και τους τρόπους με τους οποίους όλοι μπορούμε να προστατεύουμε το θαλάσσιο περιβάλλον στην καθημερινότητά μας. Τα παιδιά φαντάστηκαν ότι γίνονται Ποσειδώνες για μία μέρα και σκέφτηκαν τι θα άλλαζαν: να καθαρίσουν τις θάλασσες, να βοηθήσουν τα ζώα, να θυμίζουν σε όλους να μην πετούν σκουπίδια.

Στις ζωγραφιές τους αποτύπωσαν τη «βρόμικη» και την καθαρή θάλασσα, δείχνοντας με χρώματα και εικόνες τη μεγάλη διαφορά ανάμεσα στις δύο. Έτσι έστειλαν το δικό τους μήνυμα ότι η θάλασσα είναι σπίτι για πολλούς ζωντανούς οργανισμούς και αξίζει τον σεβασμό και την προστασία όλων μας. 🌊💙

# data[].attributes.attachment_caption
"Όλοι ίσοι κάτω απ' τον ίδιο ουρανό"

# data[].attributes.headline
“Αυτό που μας ενώνει” – Παγκόσμια Ημέρα Ατόμων με Αναπηρία 2025 

# data[].attributes.subject
“Αυτό που μας ενώνει” – Παγκόσμια Ημέρα Ατόμων με Αναπηρία 2025 

# data[].attributes.body
Το Νηπιαγωγείο μας συμμετείχε στον μαθητικό διαγωνισμό «Αυτό που μας ενώνει», με αφορμή την Παγκόσμια Ημέρα Ατόμων με Αναπηρία (3 Δεκεμβρίου), με σύνθημα: «Όλοι ίσοι κάτω από τον ίδιο ουρανό».

Συζητήσαμε με τα παιδιά, πώς οι χώροι πρασίνου, όπως το πάρκο της γειτονιάς, μπορούν να γίνουν τόποι όπου όλοι παίζουν και συνυπάρχουν με σεβασμό. Μιλήσαμε για τις ανάγκες κάθε μοναδικού ανθρώπου, για τη σημασία της συμπερίληψης και για το πώς μπορούμε να κάνουμε το κοινό μας περιβάλλον πιο φιλικό και ανοιχτό για όλους.

Η δράση ολοκληρώθηκε με τη δημιουργία ενός ομαδικού κολάζ: τα παιδιά ζωγράφισαν, έκοψαν, κόλλησαν και παρουσίασαν μια μέρα στο πάρκο, όπου όλοι έχουν θέση και μοιράζονται ως ίσοι τον ίδιο χώρο, «κάτω από τον ίδιο ουρανό». 🌈💫

# data[].attributes.headline
Ευρωπαϊκή Εβδομάδα Μείωσης Αποβλήτων 22-30 Νοεμβρίου 2025 – EWWR 2025

# data[].attributes.subject
Ευρωπαϊκή Εβδομάδα Μείωσης Αποβλήτων 22-30 Νοεμβρίου 2025 – EWWR 2025

# data[].attributes.body
Στο πλαίσιο της ευαισθητοποίησης των παιδιών και της καλλιέργειας ενεργού πολιτειότητας, το νηπιαγωγείο μας συμμετείχε στο κάλεσμα του Ελληνικού Οργανισμού Ανακύκλωσης για την Ευρωπαϊκή Εβδομάδα Μείωσης Αποβλήτων (22–30 Νοεμβρίου 2025), με το σύνθημα «Ανακύκλωση ON – Απόρριψη OFF». Μέσα από δραστηριότητες και συζητήσεις, τα παιδιά γνώρισαν και την έννοια των αθέατων αποβλήτων, κατανοώντας ότι πολλά από τα απορρίμματα που δημιουργούνται κατά την παραγωγή προϊόντων δεν τα βλέπουμε, αλλά επιβαρύνουν σημαντικά το περιβάλλον. Με αφορμή αυτή την πρωτοβουλία, ενισχύσαμε ακόμη περισσότερο τη στάση μας για μείωση, επαναχρησιμοποίηση και σωστή ανακύκλωση, δίνοντας στα παιδιά ευκαιρίες να γίνουν υπεύθυνοι και ενημερωμένοι μικροί πολίτες.

# data[].attributes.attachment_link.title
Μικρές Δράσεις, Μεγάλη Διαφορά: Ανακύκλωση ON - EWWR

# data[].attributes.attachment_link.description
Εισαγωγή στο θέμα Συζήτηση με τα παιδιά για τις ηλεκτρικές και ηλεκτρονικές συσκευές, ποιες και γιατί πρέπει να ανακυκλώνονται. Προβολή εικόνων και μικρών βίντεο με παραδείγματα ΗΗΕ. Διαλογή συσκευών Παρουσίαση μικρών, ασφαλών παλιών ή χαλασμένων συσκευών (μπαταρίες, μικρές συσκευές κουζίνας, τηλεκοντρόλ, λαμπτήρες κ.ά.) και διαλογή αυτών. Δημιουργία κάδου ΗΗΕ Μαζί με τα παιδιά φτιάχνουμε με ένα άδειο μεγάλο χαρτόκουτο έναν ειδικό κάδο ανακύκλωσης ΗΗΕ και τον τοποθετούμε στο νηπιαγωγείο. Τα παιδιά κολλούν αυτοκόλλητα/ζωγραφιές για να δείχνουν ποια αντικείμενα πηγαίνουν εκεί. Διάχυση της δράσης μέσω του blog του Νηπιαγωγείου

# data[].attributes.attachment_caption
Επίσκεψη στο Πολυκέντρο Ανακύκλωσης – Ανταποδοτικής Ανακύκλωσης

# data[].attributes.headline
♻️ «Ζωή χωρίς σκουπίδια – Μείωση, Ανακύκλωση, Επαναχρησιμοποίηση»

# data[].attributes.subject
♻️ «Ζωή χωρίς σκουπίδια – Μείωση, Ανακύκλωση, Επαναχρησιμοποίηση»

# data[].attributes.body
Στο πλαίσιο των Δράσεων Ενεργού Πολίτη και της προσπάθειάς μας να καλλιεργήσουμε στα παιδιά την αγάπη, τον σεβασμό και τη φροντίδα για το περιβάλλον, το Νηπιαγωγείο μας πραγματοποίησε εκπαιδευτική επίσκεψη στο Πολυκέντρο Ανακύκλωσης – Ανταποδοτικής Ανακύκλωσης. Κατά τη διάρκεια της επίσκεψης, τα παιδιά είχαν την ευκαιρία να γνωρίσουν από κοντά πώς συλλέγονται και ταξινομούνται τα ανακυκλώσιμα υλικά, να ανακαλύψουν τους διαφορετικούς κάδους και τον ρόλο τους και να κατανοήσουν τον τρόπο με τον οποίο η ανακύκλωση και η επαναχρησιμοποίηση συμβάλλουν στη μείωση των απορριμμάτων και στην προστασία του πλανήτη μας.

Μέσα από απλές και βιωματικές δραστηριότητες, τα νήπια συμμετείχαν με ενθουσιασμό στη διαδικασία της ανακύκλωσης, ρώτησαν, παρατήρησαν, μοιράστηκαν σκέψεις και ιδέες και συνειδητοποίησαν πως ακόμη και μια μικρή καθημερινή κίνηση – ένα μπουκάλι στον σωστό κάδο, ένα χαρτί που δεν πετιέται κάτω – μπορεί να αποτελέσει μια μικρή πράξη φροντίδας για τη Γη μας.

Κεντρικός στόχος της δράσης, στο πνεύμα του Ενεργού Πολίτη, ήταν να βοηθήσουμε τα παιδιά, μέσα από απλές και ζεστές εμπειρίες, να καλλιεργήσουν σιγά σιγά την υπευθυνότητα και τον σεβασμό προς το κοινό μας περιβάλλον, να νιώσουν πως ανήκουν σε μια ομάδα που μπορεί να προσφέρει κάτι καλό στην κοινότητα, να ευαισθητοποιηθούν οικολογικά, κατανοώντας ότι ακόμη και οι μικρές καθημερινές τους επιλογές μπορούν να φέρουν μεγάλη αλλαγή, και ταυτόχρονα να δυναμώσουν η συνεργασία, η ενσυναίσθηση και ο ρόλος τους ως μικροί, αλλά ουσιαστικοί, ενεργοί πολίτες. Τα παιδιά επέστρεψαν στο σχολείο χαρούμενα, γεμάτα νέες εικόνες και εμπειρίες, αλλά και αποφασισμένα να συνεχίσουν να είναι «φίλοι της ανακύκλωσης», αποδεικνύοντας ότι ο κόσμος μπορεί να αλλάξει, όταν οι μικρές καρδιές μαθαίνουν να αγαπούν τη Γη. 🌱💚♻️

# data[].attributes.headline
Δώσε αγάπη, υιοθέτησε ένα αδεσποτάκι!

# data[].attributes.subject
Δώσε αγάπη, υιοθέτησε ένα αδεσποτάκι!

# data[].attributes.body
Στο πλαίσιο της εκπαιδευτικής δράσης «Ενεργός Πολίτης: Δώσε αγάπη, υιοθέτησε ένα αδεσποτάκι! », το σχολείο μας ανέλαβε μια σειρά από πρωτοβουλίες με στόχο την ευαισθητοποίηση της σχολικής κοινότητας και της τοπικής κοινωνίας για την προστασία των αδέσποτων ζώων.

Ένα από τα πιο συγκινητικά κομμάτια της δράσης μας ήταν η επίσκεψη του Φλας ενός αδέσποτου σκυλιού που χάρις του κ. Γιάννη που την υιοθέτησε δίδαξε με τον πιο βιωματικό τρόπο στα παιδιά.Ο Φλας περπάτησε ανάμεσά μας, χάρισε χαμόγελα και χάδια και μας έδειξε πόσο σημαντικό είναι να δίνουμε μια ευκαιρία στα αδέσποτα ζώα. Το παράδειγμά της ενίσχυσε το μήνυμά μας: Δώσε αγάπη, υιοθέτησε ένα αδεσποτάκι!

Η επίσκεψή της ήταν μια υπενθύμιση ότι η αλλαγή ξεκινάει με μια απλή πράξη καλοσύνης — και ότι το αποτέλεσμα αυτής της πράξης είναι ανεκτίμητο.